Полагање усменог испита из Математике 1, 2, 3 преко теста

У јунском и јулском испитном року, усмени испит из предмета Математика 1, Математика 2 и Математика 3 биће одржан у форми теста, док остају да важе остала правила за полагање, као и раније објављена испитна питања.
Тест за цео испит ће се састојати од по 5 питања из првог дела градива и 5 из другог дела, при чему ће у по 4 од њих, бити потребно да се дефинише неки појам, формулише нека теорема, формула и сл., а по једно од питања ће бити облика - формулисати и доказати теорему. Питања ће бити бодована са по 4, односно 4+5 поена, (Укупно, максимално 50 поена). Време за рад: 45 минута.
Тест за пола испита ће се састојати од 5 питања из одговарајућег дела градива (исти састав и бодовање као за цео испит, максимални број поена 25). Време за рад: 25 минута.
У складу са препоруком Министарства, свим студентима (без обзира на годину уписа) биће признато свих 5 поена на активност у настави из Математике 2, што ће важити до краја школске године. Исти принцип ће бити примењен и на Математику 1 и Математику 3, у испитним роковима ове школске године, уколико буде организован тест уместо усменог испита, док ће у преосталим регуларно организованим роковима, важити раније освојени поени на активност. Поени за активност ће бити додати на поене добијене на тесту. Тако ће се сматрати да је половина усменог испита положена преко теста, ако је број поена на њему најмање 10 поена. Цео усмени испит преко теста ће положити студенти који добију најмање 20 поена, при чему је потребно да скупе најмање 8 поена за сваки од делова градива. Минимални збир поена на тесту (тестовима) и поена на активност мора да буде 25 да би се сматрало да је студент положио.
Завршна оцена се формира као и до сада, на основу збира поена са писменог и усменог дела испита.
